EkBass/fiwiki-20250220-pages-articles huggingface dataset:
Al Quie

Albert Harold ”Al” Quie (18. syyskuuta 1923 Wheeling Township, Minnesota – 18. elokuuta 2023) oli yhdysvaltalainen republikaanisen puolueen poliitikko ja maanviljelijä.Quie, Albert Harold "Al" Minnesota Legislative Reference Library Quie syntyi maatilalla Wheeling Townshipissa lähellä Dennisonia. Hän oli toisen maailmansodan veteraani, joka oli vuosina 1943–1945 Yhdysvaltain laivaston lentäjänä. Quie opiskeli Northfield High Schoolissa ja sai Minnesotan Northfieldin St. Olaf Collegessa kandidaatin arvon politiikan tutkimuksessa vuonna 1950. Quie istui Minnesotan senaatissa vuosina 1955–1958. Vuonna 1958 hänet valittiin Yhdysvaltain edustajainhuoneen jäseneksi Minnesotan ensimmäisestä kongressipiiristä August H. Andresenin kuoltua kesken kauden. Hän oli Yhdysvaltain edustajainhuoneen jäsen vuoteen 1979 saakka. Vuosina 1979–1983 Quie toimi Minnesotan kuvernöörinä, ja vuonna 1982 hän sai nimityksen presidentin neuvoa-antavaan kauppaneuvottelujen komiteaan.Gov. Albert Harold Quie National Governors Association Vuosina 1983–1986 hän työskenteli luennoitsijana ja opettajana. Vuonna 1987 hänestä tuli Prison Fellowship USA:n varatoimitusjohtaja. Quie myös operoi omistamaansa maatilaa. Quie oli luterilainen. Hän meni kesäkuussa 1948 naimisiin Gretchen Hansen Quien kanssa ja sai useita lapsia. Myös hänen isoisänsä Knut K. Finseth oli poliitikko. == Lähteet == Luokka:Yhdysvaltain edustajainhuoneen jäsenet Luokka:Minnesotan kuvernöörit Luokka:Maanviljelijät Luokka:Vuonna 1923 syntyneet Luokka:Vuonna 2023 kuolleet
Risto Räppääjä ja pakastaja-Elvi

Risto Räppääjä ja pakastaja-Elvi on Sinikka ja Tiina Nopolan kirjoittama, Risto Räppääjä -kirjasarjaan kuuluva lastenkirja joka julkaistiin vuonna 2001. Kirja voitti Pirkanmaan Plättä -palkinnon vuonna 2002.Kirjasampo Viitattu 25.7.2023. Vuonna 2008 ensi-iltansa saanut Risto Räppääjä -elokuva perustuu monelta osin tähän kirjaan. ==Juoni== Rauha Räppääjä nyrjäyttää jalkansa eikä näin ollen voi tehdä ruokaa itselleen ja Ristolle. Apuun tulee Rauhan serkku Elvi Räppääjä, eläköitynyt pakastaja-pussittaja. Risto alkaa välittömästi vihata ankaraa ja kurinalaista Elviä. Erinäisten tapahtumien kautta Risto epäilee Elviä rikolliseksi ja aikoo naapurin ystävänsä Nelli Nuudelipään kanssa selvittää tämän aikeet. ==Lähteet== Luokka:Vuoden 2001 kirjat Luokka:Risto Räppääjä
Lupe Valdez

Guadalupe ”Lupe” Valdez (s. 11. lokakuuta 1947 San Antonio, Texas) on yhdysvaltalainen lainvalvontaviranomainen. Hän toimi Dallasin piirikunnan sheriffinä vuosina 2005–2017, mitä ennen hän on toiminut muun muassa Yhdysvaltain maavoimien reservin kapteenina ja vanginvartijana. Valdez luopui sheriffin virastaan ollakseen ehdolla Texasin kuvernöörivaaleissa vuonna 2018. Hänet valittiin demokraattien ehdokkaaksi ja vastassaan hänellä oli istuva republikaanikuvernööri Greg Abbott, jolle hän hävisi vaalit. Tämän jälkeen hän on työskennellyt poliisina DeSoton kaupungille. Valdez oli ehdolla uudelleen Dallasin piirikunnan sheriffiksi vuonna 2024 järjestettävissä vaaleissa, mutta hävisi esivaalissa istuvalle sheriffille Marian Brownille. == Lähteet == Luokka:Yhdysvaltalaiset poliisit Luokka:Yhdysvaltalaiset demokraattipoliitikot Luokka:Vuonna 1947 syntyneet Luokka:Elävät henkilöt
Norges Bondelag

Norges Bondelag (NB) on Norjassa toimiva maanviljelijöitä edustava ammatillinen ja elinkeinopoliittinen järjestö. Se ja Norsk Bonde- og Småbrukarlag neuvottelevat valtion kanssa maataloussopimuksesta vuonna 1950 laaditun pääsopimuksen pohjalta.Norges Bondelag Store norske leksikon Norges Bondelag on perustettu 6. helmikuuta 1896.Fra Landmandsforbundet til Bondelaget Norges Bondelag Norges Bondelag tekee läheistä yhteistyötä Norjan maatalousjärjestöjen kanssa sateenvarjojärjestö Norsk Landbrukssamvirken alaisuudessa. Norges Bondelagilla on yli 62 000 jäsentä, yli 500 paikallisjaosta ja kuusitoista lääninjaosta.Bondelaget mener Norges Bondelag Norges Bondelag julkaisee Bondebladet-nimistä jäsenlehteä.Om Bondebladet Bondebladet == Lähteet == == Aiheesta muualla == * Viralliset sivut Luokka:Norjalaiset järjestöt Luokka:Norjan maatalous
Black Crypt

Black Crypt on Raven Softwaren kehittämä ja Electronic Artsin julkaisema luolastoroolipeli, joka on julkaistu vuonna Amigalle. == Pelaaminen == Peli on ensimmäisestä persoonasta kuvattu luolaston tutkimispeli, joka on vastaavankaltainen kuten Dungeon Master ja Eye of the Beholder -sarja. Pelaajan tehtävänä on ohjata neljää seikkailijaa näiden tavoitteessa sinetöidä Estoroth Paingiver ja löytää kadonneet muistoesineet. == Vastaanotto == Peli on saanut CU Amiga -lehden arvostelussa arvosanaksi 90 %. Peli on saanut Amiga Format -lehden arvostelussa arvosanaksi 78 %. Peli on saanut The One -lehden arvostelussa arvosanaksi 92 %. == Lähteet == == Aiheesta muualla == * * * 100ème - Black Crypt / Amiga (1992) * Black Crypt Manual and Clue Book Luokka:Vuoden 1992 videopelit Luokka:Luolastoroolipelit Luokka:Amiga-pelit
Bændasamtök Íslands

Bændasamtök Íslands (BÍ, Islannin maanviljelijöiden liitto) on Islannin maanviljelijöitä edustava järjestö. Se sai alkunsa maaliskuussa 1995, jolloin järjestöt Búnaðarfélag Íslands ja Stéttarsamband bænda yhdistyivät.Framtíð Bændasamtaka Íslands Bændablaðið Bændasamtök Íslands pitää päämajaansa Reykjavíkin Hagatorgilla, mutta sillä on myös toimisto Akureyrissa.Um BÍ Bændasamtök Íslands Bændasamtök Íslandsin lehti on yleensä kahden kuukauden välein ilmestyvä Bændablaðið.Bændablaðið Bændasamtök Íslands == Lähteet == == Aiheesta muualla == * Viralliset sivut Luokka:Järjestöt Luokka:Islannin maatalous
Joseph Lyons

Joseph Aloysius Lyons (15. syyskuuta 1879 – 7. huhtikuuta 1939) oli australialainen poliitikko, joka toimi Australian 10. pääministerinä vuodesta 1932 kuolemaansa saakka vuonna 1939. Hän aloitti uransa Australian työväenpuolueessa (ALP), mutta hänestä tuli United Australia Partyn (UAP) (nykyisen Australian liberaalipuolueen edeltäjän) perustajajohtaja vuonna 1931 tapahtuneen ALP:n hajoamisen jälkeen. Hän oli aiemmin toiminut Tasmanian pääministerinä vuosina 1923–1928. Lyons kuoli sydänkohtaukseen huhtikuussa 1939, ja hänestä tuli ensimmäinen Australian pääministeri, joka kuoli virassa.National Archives of Australia: Joseph Lyons after office Hän on myös yksi kahdesta, George Reidin lisäksi, osavaltion pääministeristä, joista on tullut myöhemmin Australian pääministeri. Miehensä kuoleman jälkeen hänen leskestä Enid Lyonsista tuli ensimmäinen nainen, joka valittiin Australian edustajainhuoneeseen.National Archives of Australia: Enid Lyons ==Lähteet== Luokka:Australian pääministerit Luokka:Vuonna 1879 syntyneet Luokka:Vuonna 1939 kuolleet
Islannin maatalousyliopisto

Islannin maatalousyliopisto (, eli AUI) on Islannissa toimiva yliopisto, joka tarjoaa opetusta ja tuottaa tutkimusta maatalous- ja ympäristötieteiden aloilla. Yliopisto sijaitsee Hvanneyrissa, läntisessä Islannissa, ja siellä on noin 300 opiskelijaa.Agricultural University of Iceland Study in Iceland Islannin maatalousyliopisto on perustettu 1. tammikuuta 2005. Se on jaettu kahteen tiedekuntaan: maa- ja eläinresurssien tiedekuntaan sekä ympäristötieteiden tiedekuntaan, joiden lisäksi yliopistoon kuuluu ammatillisten ohjelmien ja elinikäisen oppimisen laitos. Islannin maatalousyliopisto on yksi Arktinen yliopisto -yhteistyöverkoston (UArctic) jäsenyliopistoista.Agricultural University of Iceland UArctic == Lähteet == Luokka:Islannin yliopistot Luokka:Islannin maatalous
George Reid

George Houston Reid (25. helmikuuta 1845 – 12. syyskuuta 1918) oli australialainen poliitikko, joka toimi Australian neljäntenä pääministerinä vuosina 1904–1905. Tätä ennen hän oli ollut Uuden Etelä-Walesin pääministeri vuosina 1894–1899. Hän oli Free Trade Partyn johtaja vuosina 1891–1908. Pääministerin uran jälkeen hän toimi diplomaattina Yhdistyneessä kuningaskunnassa. Vuonna 1916 hänet välittiin Britannian alahuoneen House of Commonsin kansanedustajaksi, mutta hänen poliittinen ura Britanniassa katkesi pari vuotta myöhemmin hänen kuolemaansa.Prime Mnisters of Australia: George Reid ==Lähteet== Luokka:Australian pääministerit
Earle Page

Doctor Sir Earle Christmas Grafton Page (8. elokuuta 1880 Grafton, Uusi Etelä- Wales – 20. joulukuuta 1961 Grafton, Uusi Etelä-Wales) oli australialainen kirurgi ja poliitikko, joka toimi lyhyesti Australian 11. pääministerinä. Hän toimi virassa 19 päivää Joseph Lyonsin kuoleman jälkeen vuonna 1939. Hän oli Country Partyn, nykyisen Australian kansallispuolueen edeltäjän, johtaja vuosina 1921–1939. Tämän lisäksi hän toimi Australian valtiovarainministerinä (Treasurer of Australia) vuosina 1923–1929, kauppaministerinä (Minister for Commerce) vuosina 1940–1941 ja terveysministerinä (Minister for Health) vuosina 1949–1956.National Museum of Australia: Earle Page ==Lähteet== Luokka:Australian pääministerit
Royal Agricultural University

Royal Agricultural University (RAU; alun perin Royal Agricultural College eli RAC) on Isossa-Britanniassa toimiva maataloustieteellinen korkeakoulu.History Royal Agricultural University Se toimii Cirencesterissä, Gloucestershiressä.About us Royal Agricultural University Idea maatalouskorkeakoulun perustamisesta oli esillä Fairfordin ja Cirencesterin maanviljelijäkerhojen tapaamisessa vuonna 1842. Tyylillisesti uusgotiikkaa edustavan rakennuksen rakentaminen aloitettiin huhtikuussa 1845 Bathurstin jaarlin vuokrattua tätä varten alueen. Suunnittelijana oli arkkitehti Samuel Whitfield Daukes.The Cheltenham Book of Days Michael Hasted Kuningatar Viktoria myönsi oppilaitokselle kuninkaallisen peruskirjan samana vuonna. Royal Agricultural University on englanninkielisen maailman ensimmäisenä perustettu maatalouden korkeakoulu. Royal Agricultural Universityn ensimmäiset 25 opiskelijaa hyväksyttiin syyskuussa 1845. Seuraavana vuonna opiskelijaluku nousi 108:aan. Vuonna 1982 yliopiston puheenjohtajaksi tuli Walesin prinssi Charles. Privy Council myönsi Royal Agricultural Universitylle täyden yliopistostatuksen vuonna 2013. Royal Agricultural Universityn motto on lainaus Vergiliuksen Georgicasta: Arvorum Cultus Pecorumque. == Lähteet == == Aiheesta muualla == * Viralliset sivut Luokka:Gloucestershire Luokka:Yhdistyneen kuningaskunnan yliopistot Luokka:Yhdistyneen kuningaskunnan maatalous
Joseph Cook

Joseph Cook (7. joulukuuta 1860 – 30. heinäkuuta 1947) oli australialainen poliitikko. Hän toimi maan pääministerinä vuosina 1913–1914. Cook syntyi Englannissa, mutta asui Australiassa vuodesta 1885, missä hänet valittiin Uuden Etelä-Walesin edustustoon vuonna 1891 ja Australian hallituksen parlamenttiin vuonna 1901 vapaakaupan edustajaksi. Vuosina 1909–1910 hän oli Australian puolustusministeri.Joseph Cook: Before office Pääministerin uran jälkeen hän toimi Australian laivastoministerinä vuosina 1917–1920. Cook jätti parlamentin vuonna 1921 ja toimi diplomaattina Yhdistyneessä kuningaskunnassa vuoteen 1927 asti, jonka jälkeen hän palasi Australiaan.Joseph Cook: After office ==Lähteet== Luokka:Australian pääministerit
Andrew Fisher

Andrew Fisher (29. elokuuta 1862 – 22. lokakuuta 1928) oli australialainen poliitikko, joka toimi maan pääministerinä kolmeen otteeseen vuosina 1908–1909, 1910–1913 ja 1914–1915. Hän oli Australian työväenpuolueen johtaja vuosina 1907–1915. Fisher syntyi Skotlannissa, mutta muutti Australiaan vuonna 1885. Andrew Fisherin toisella pääministerikaudella tehtiin useita merkittäviä uudistuksia, kuten luotiin vanhuuseläkkeet ja työkyvyttömyyseläkkeet, vahvistettiin työntekijöiden oikeuksia, aloitettiin Trans-Australian rautatien rakentaminen ja perustettiin nykyinen Australian pääkaupunkiterritorio. Pääministerin uran jälkeen Fisher hyväksyi nimityksen Yhdistyneen kuningaskunnan pääkomissaariksi ja toimi tässä tehtävässä vuosina 1916–1920. Tämän jälkeen hän palasi lyhyesti Australiaan, mutta muutti eläkepäiviksi Lontooseen, jossa myös kuoli. Britannica: Andrew FisherPrime Ministers: Andrew FisherNational Museum of Australia: Andrew FisherNational Archives of Australia: Andrew Fisher ==Lähteet== Luokka:Australian pääministerit
Royal Agricultural Society of England

Royal Agricultural Society of England on brittiläinen maatalousseura, joka perustettiin vuonna 1838 tarkoituksenaan englantilaisen maatalouden yleinen kehittäminen.The Royal Agricultural Society of England and the National Agricultural Centre ScienceDirect Royal Agricultural Society of England oli alun perin nimeltään English Agricultural Society. Se sai kuningatar ViktorialtaHistory Royal Agricultural Society of England kuninkaallisen peruskirjan ja samalla nykyisen nimensä vuonna 1840. Järjestön motoksi omaksuttiin Practice with Science. Royal Agricultural Society of England omaksui roolin keskusauktoriteettina maatalouden käytännöistä painottaen tieteellistä ja modernisoivaa näkökulmaa. Se perusti Royal Agricultural Collegen vuonna 1845. Sen merkittävyyttä kasvatti 1800-luvun jälkipuoliskolla sen neuvoa-antava rooli maataloutta koskevassa lainsäädännössä hallitukselle.ROYAL AGRICULTURAL SOCIETY OF ENGLAND The Museum of English Rural Life Royal Agricultural Society of England aloitti myös lehden The Journal of the Royal Agricultural Society of England julkaisemisen.The Journal of the Royal Agricultural Society of England Nature Royal Agricultural Society of England myöntää monia palkintoja, joiden joukossa on Bledisloe Gold Medal for Landowners.Awards Royal Agricultural Society of England == Lähteet == == Aiheesta muualla == * Viralliset sivut Luokka:Yhdistyneen kuningaskunnan maatalous Luokka:Brittiläiset järjestöt
Museum of English Rural Life

Museum of English Rural Life (MERL, Englantilaisen maalaiselämän museo) on museo lähellä Readingin keskustaa Isossa-Britanniassa. Se on Englannin kattavin museo, joka on omistettu maaseutuelämän ja maanviljelyn aiheille.Museum of English Rural Life Visit Thames Se on perustettu vuonna 1951.History The Museum of English Rural Life Museum of English Rural Lifen kokoelmissa on esineitä, arkistoja, valokuvia ja kirjoja, jotka on jaettu lukuisiin erillisiin gallerioihin. Museon omistaa ja sitä hallinnoi Readingin yliopisto. Yhdessä Reading Museumin kanssa Museum of English Rural Life muodostaa Reading Museums Partnershipin, jota tukee Arts Council England.Museums & Galleries Visit Reading == Lähteet == == Aiheesta muualla == * Viralliset sivut Luokka:Yhdistyneen kuningaskunnan museot Luokka:Reading Luokka:Yhdistyneen kuningaskunnan maatalous Luokka:Maatalousmuseot
Vahvuudettomat silmälasit

Vahvuudettomat silmälasit, tunnettu myös nimillä feikkilasit ja nollalasit ovat silmälasit, joissa ei ole liki- eikä pitkänäköisyyttä korjaavaa vahvuutta. Ne on tarkoitettu henkilölle, jolla ei ole näön heikkoutta, johon vahvuudelliset silmälasit oletettavasti auttaisivat. Tyypillisesti ne ovat erityisen suuret ja huomattavat lasit. Niiden pinta voi olla heijastamaton. Niiden käyttö on tullut muotiinkinhttps://www.kaleva.fi/rillipaat-ovat- in/2323991. Tyypillisimmin niiden tarkoituksena on lähinnä asusteena toimiminen, kenties heikkonäköisten silmälasimuodin seuraaminen, mutta jotkut hammaslääkärit ja -hoitajat käyttävät niitä suojatakseen silmiään roiskeilta, joskus niiden käyttöä on puollettu silläkin, että ne suojaavat silmiä esimerkiksi hiekaltahttps://www.trendhim.fi/silmalasit-ilman-vahvuuksia-c.html , ja joskus näyttelijä, jolla on hyvä näkö, käyttää nollalaseja näytellessään silmälasien käyttäjää. Nykyään feikkilasien käyttö pelkässä ulkonäkömielessä on varsinkin nuorten naisten suosiossa,https://www.kaleva.fi/nuoret- hurahtivat-feikkilaseihin/2323000 mutta sellaiseen tarkoitukseen suunniteltuja laseja on saatavilla myös nimenomaan miehille suunnattujahttps://www.trendhim.fi/silmalasit-ilman-vahvuuksia-c.html . Feikkilaseissakin voi olla UV-suoja, voimakas antireflex-pinnoite ja kovapintahttps://www.misterspex.fi/palvelu/silmalasit-ilman-voimakkuuksia. Feikkilaseja myyvät paljolti samat liikkeet kuin vahvuudellisiakin silmälaseja. Niitä myydään myös vaate- ja koruliikkeissä mutta nämä eivät ole yhtä laadukkaita kuin optikkoliikkeiden myymäthttps://www.piilolinssioptikko.net/silmalasit-ilman-vahvuuksia/. Erilliset aurinkolasit ovat yleensä vahvuudettomat; monet vahvuudellisten lasien käyttäjät käyttävät aurinkolasien sijasta tavallisia silmälaseja ja niihin kiinnitettäviä himmentimiä. == Lähteet == Luokka:Silmälasit
Thomas Ulsrud

Thomas Ulsrud (21. lokakuuta 1971 Oslo – 24. toukokuuta 2022 Oslo) oli norjalainen curlingin pelaaja. Hän voitti curlingin maailmanmestaruuden vuonna 2014 ja olympiahopeaa Vancouverissa 2010. Ulsrud kuoli syöpään toukokuussa 2022.Aki-Petteri Pulkkinen: Thomas Ulsrud, 50, on kuollut – urheilulegenda kantoi traagista salaisuutta 1,5 vuotta Ilta-Sanomat 25.5.2022. Viitattu 26.5.2022 == Lähteet == Luokka:Norjalaiset curlingpelaajat Luokka:Vuonna 1971 syntyneet Luokka:Vuonna 2022 kuolleet Luokka:Norjalaiset olympiamitalistit
Matti Auramaa

Matti Yrjö Auramaa (5. joulukuuta 1932 Eura – 6. elokuuta 2020 Eura) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen. Viitattu 25.5.2022. Matti Auramaan vanhemmat olivat liikenneneuvos Yrjö Auramaa ja Bertta Kajala ja puoliso Tellervo Päivikki Tammiranta. Auramaa oli isänsä perustaman kuljetusalan yrityksen kuorma-auton kuljettaja 1950–1960, ajoesimies 1961–1971, kuljetuspäällikkö 1972–1978, tekninen johtaja 1979–1983 ja toimitusjohtaja 1983–2003. Perheyrityksen hallituksen puheenjohtajana hän toimi yli 20 vuotta. Auramaalla oli myös useita alansa asiantuntija- ja luottamustehtäviä, muun muassa pitkäaikainen jäsenyys Autoliikenteen Työantajaliiton hallituksessa. Liikenneneuvoksen arvonimen Auramaa sai vuonna 1999. ==Lähteet== ==Aiheesta muualla== * Auramaa-yhtiöt Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1932 syntyneet Luokka:Vuonna 2020 kuolleet
Rurikō-in

Rurikō-in () on buddhalainen temppeli Pohjois-Kiotossa, Japanissa lähellä Hieivuorta. Se sijaitsee Sakyōn suuralueella Kamitakano-Higashiyaman kaupunginosassa. Temppeli on tunnettu puutarhastaan, jossa käy paljon vierailijoita vuosittain. Se on auki yleisölle vain keväisin ja syksyisin lokakuun alusta 12. joulukuuta asti, jolloin se on suosittu paikka värikkäiden vaahteranlehtien ihailuun. == Historia == Rurikō-inin rakennutti Sanetomi Sanjō (1837–1891), aatelinen, joka oli Meiji-kaudella hallituksen virkamiehenä. Se oli alun perin huvila, johon kuului teehuone Kikaku-tei. Sanjōn kuoltua huvila siirtyi hänen perustamansa Kyōto dentō -sähköyrityksen johdon käyttöön. 1900-luvun alkupuolella, Taishō-kauden lopusta Shōwa-kauden alkuun huvilaan tehtiin suuria korjauksia, ja siihen rakennettiin kolme uutta puutarhaa: Ruri no niwa, joka kuvaa maailmaa lapis lazuli -kiven värissä, sammalpuutarha Yamaroji no niwa ja lampipuutarha Garyō no niwa, jossa on vettä ja kiviä, jotka kuvaavat taivaaseen nousevaa lohikäärmettä. Puutarhoihin on istutettu yli sata vaahteralajia, minkä vuoksi se on Kiotossa suosittu paikka käydä katsomassa syksyisin värikkäitä vaahteranlehtiä. Japanissa syksyinen ruska tunnetaan nimellä kōyō, ja sen aikana japanilaiset käyvät perinteisesti ihailemassa punaisia lehtiä luonnonkauniilla paikoilla tapahtumassa, joka on nimeltään momijigari, syksyinen vastine kevään hanamille eli kirsikankukkajuhlalle. Teeseremoniatalo ja osa alkuperäisistä rakennuksista on Nakamura Sotojin rakentamia, ja puutarhojen suunnittelijan sanotaan olleen Sano Tōemon. Myöhemmin huvila oli jokin aikaa majatalona, kunnes paikan buddhalaiset ostivat huvilan. Shoin-rakennuksesta on näkymä Ruri no niwa -puutarhaan, jossa kasvaa vaahteroita. Kiiltäväksi lakatut pöydät sen toisessa kerroksessa heijastavat ikkunoista näkyviä vaahteroiden lehtiä niin, että syntyy vaikutelma, että katsoja olisi vaahteran lehtien ympäröimä. == Kuvia == Tiedosto:Komyuji Rurikoin 08.JPG|Rurikō-inin portti. Tiedosto:Komyuji Rurikoin 03.JPG|Ruskaa puutarhassa syksyllä. Tiedosto:Komyuji Rurikoin 06.JPG|Näkymä puutarhasta. == Lähteet == == Aiheesta muualla == *Temppelin internetsivut * * * * * Luokka:Japanin buddhalaiset temppelit Luokka:Japanin puutarhat Luokka:Kioton temppelit ja pyhäköt
Yrjö Auramaa

Yrjö Akseli Auramaa (25. maaliskuuta 1906 Yläne – 27. heinäkuuta 1986) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen. Auramaan puoliso vuoteen 1977 asti oli Bertta Kajala. Liikenneneuvos Matti Auramaa oli heidän poikansa. Yrjö Auramaa aloitti kuljetusliikkeensä Oripäässä vuonna 1929. Euraan seuraavana vuonna muuttaneen Auramaan yritys kasvoi vähitellen, joskin kasvu taittui hänen osallistuessaan molempiin sotiin. Sotien jälkeisessä noususuhdanteessa 1950-luvulla yhtiö sai useita uusia liikennöintilupia ja aloitti yhteistyön muun muassa Kiitolinjan kanssa. Vuosikymmenen lopulla yrityksellä oli kalustona jo nelisenkymmentä autoa ja se oli perustanut useita tavara-asemia eri paikkakunnille. Kun kuljetusliike muuttui osakeyhtiöksi vuonna 1978, sillä oli noin kuusikymmentä raskasta ajoneuvoyhdistelmää ja palveluksessa yli sata henkilöä. Auramaa osallistui aktiivisesti alansa järjestötoimintaan, muun muassa Tavaralinjat- yhdistykseen ja Autoliikenteen Työnantajayhdistykseen. Hän jätti yhtiönsä toimitusjohtajan tehtävät vasta 77-vuotiaana vuonna 1983, mutta oli vielä senkin jälkeen yhtiön hallituksen puheenjohtaja aina kuolemaansa asti. Liikenneneuvoksen arvonimen Auramaa sai vuonna 1980.Kuolleita. Liikenneneuvos Yrjö Auramaa. Helsingin Sanomat, 10.8.1986, s. 14. ==Lähteet== ==Aiheesta muualla== * Auramaa-yhtiöt Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1986 kuolleet
Auramaa

Auramaa on suomalainen sukunimi, joka on muun muassa seuraavilla henkilöillä: * Matti Auramaa (1932–2020), yrittäjä ja yritysjohtaja, liikenneneuvos, Yrjö Auramaan poika * Yrjö Auramaa (1906–1986), yrittäjä ja yritysjohtaja, liikenneneuvos
Hango Line

Oy Hangö Line Ab (markkinointinimenä Hango Line tai HanGo Line) oli vuonna 1988 perustettuHangö Line, Ytj.fi. Haettu 26.5.2022. suomalainen laivanvarustamo, jonka oli tarkoitus aloittaa autolauttaliikenne Hangon ja Gotlannin Visbyn välillä. Yritys järjesti osakeannin syys-lokakuussa 1989, mutta se epäonnistui eikä juuri muuta rahoitusta ollut, ja hanke kariutui. Yrityksen toimitusjohtaja oli Anders Lindholm. Reitti oli tarkoitus avata keväällä 1990 yhteensä 700 matkustajaa ottavalla M/S Scandinavialla, jossa oli 305 hyttipaikkaa ja 180 autopaikkaa. Aluksen myyjä, kaskislainen KG-Line ei kuitenkaan luovuttanut alusta sopimuksen mukaan joulukuussa 1989, koska ilmeni ettei Hango Line ollut enää varsinainen ostaja vaan laivan omistus olisi muuttuneen tilanteen takia siirtynytkin Vaasanlaivoille, jonka kilpailijaksi KG-Line oli samaan aikaan pyrkimässä Merenkurkun liikenteessä. Oy Hangö Line Ab:n toiminta loppui 1994. Visbyn reitille kaavailtu, saksalaiselta Orenstein & Koppelin telakalta vuonna 1965 valmistunut autolautta, alun perin norjalaisen Otto Thoresenin Viking III, oli 1990–1991 Vaasanlaivojen käytössä nimellä Fenno Star. ==Lähteet== Luokka:Entiset suomalaiset varustamot Luokka:Hangon liikenne
Ella Kelloniemi

Ella Kelloniemi (s. 19. helmikuuta 2002) on suomalainen jalkapalloilija, pelipaikaltaan maalivahti. Hän edusti Kansallisessa Liigassa pelaavaa Helsingin Jalkapalloklubia. Hän pelasi kahdeksan liigaottelua kaudella 2021 ja yhden kaudella 2022. Hän pelasi ensimmäisen kerran liigassa toukokuussa 2021, kun hän tuli kentälle kesken FC Honkaa vastaan pelatun ottelun ykkösmaalivahti Annika Laihasen loukkaannuttua. Kelloniemi on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapallomaalivahdit Luokka:Vuonna 2002 syntyneet Luokka:Elävät henkilöt
Laura Hillberg

Laura Hillberg (s. 17. huhtikuuta 2003) on suomalainen jalkapalloilija, pelipaikaltaan puolustaja. Hän edustaa Kansallisessa Liigassa pelaavaa Helsingin Jalkapalloklubia. Hän pelasi kymmenen liigaottelua kaudella 2021 ja 17 liigaottelua kaudella 2022. Hän teki ensimmäisen liigamaalinsa kauden 2022 viimeisessä ottelussa Kuopion Palloseuraa vastaan. Hillberg on pelannut Suomen alle 16-, alle 17-, alle 19- ja alle 23-vuotiaiden maajoukkueissa. Laura Hillbergin kaksossisko Sonja Hillberg on myös jalkapalloilija. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
KG-Line

thumb|Entinen M/S Scandinavia kuvattuna Albaniassa vuonna 2014, nyt nimellä Red Star I. Oy KG-Line Ab oli vuonna 1986 Närpiössä perustettu laivanvarustamo, joka harjoitti kesäkausina 1986–1989 autolauttaliikennettä Pohjanlahden yli Suomen Kaskisten ja Ruotsin Gävlen välillä. Aluksena oli 700-paikkainen M/S Scandinavia, alun perin norjalaiselle Otto Thoresen -varustamolle vuonna 1965 rakennettu Viking III, joka toimi sittemmin 1990–1991 Vaasanlaivojen Fenno Starina.. Kesällä 1986 KG-Linen Kaskinen–Gävle- reittiä käytti yli 50 000 matkustajaa. KG-Linen omistajat olivat samoja, jotka 1980-luvun alkupuolella liikennöivät Kaskisten ja Gävlen välillä varustamonimellä Oy Folkline Ab. Vuonna 1989 he yrittivät ostaa Pietarsaaren kaupungin enemmistöosuuden Pietarsaaren, Kokkolan ja Ruotsin Skellefteån välillä liikennöineestä Jakob Linesista, mutta yhtiö päätyikin Vaasanlaivoille. KG-line kokeili talvella 1989–1990 myös ajaa Vaasa–Uumaja- reittiä Vaasanlaivojen kilpailijana, mutta kokeilu epäonnistui. ==Lähteet== Luokka:Entiset suomalaiset varustamot Luokka:Kaskisten liikenne
Sonja Hillberg

Sonja Hillberg (s. 17. huhtikuuta 2003) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa Liigassa pelaavaa Helsingin Jalkapalloklubia. Hän pelasi 17 liigaottelua kaudella 2021. Hän pelasi kaudella 2022 kuusi liigaottelua HJK:n ja seitsemän Nurmijärven Jalkapalloseuran joukkueessa, minkä lisäksi hän pelasi Ykkösessä PK Keski- Uusimaan joukkueessa. Hillberg on pelannut Suomen alle 17- ja alle 19-vuotiaiden maajoukkueissa. Sonja Hillbergin kaksossisko Laura Hillberg on myös jalkapalloilija. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Thanatosdrakon amaru

Thanatosdrakon amaru on Argentiinasta fossiilina löydetty, sukupuuttoon kuollut lentoliskolaji. ==Lähteet== Luokka:Lentoliskot
Vaatšila

Vaatšila () on kylä Karjalan tasavallan Kontupohjan piirin Petrovskin kunnassa Venäjällä. Se sijaitsee Vaatsilanjärven saaressa 25 kilometriä Munjärvenlahdesta luoteeseen. Kylässä ei ole vakituista asutusta (vuonna 2013). Vaatšilan kylä mainitaan ensimmäisen kerran vuonna 1597. 1900-luvun alussa se kuului Munjärven volostin Vuohtjärven kyläkuntaan. Vuonna 1905 kylässä oli yhdeksän taloa ja 84 asukasta. Vuonna 1933 asukkaita oli 74, kaikki karjalaisia. Kylässä on säilynyt muutamia vanhoja hirsitaloja, joissa asutaan kesäisin. Vuonna 1912 rakennettu puukirkko on raunioina. Kylään ei ole kunnollista tieyhteyttä. ==Lähteet== Luokka:Kontupohjan piirin asutut paikat
Nuosjärvi (järvi)

Nuosjärvi eli Krošnajärvi () on Suojoen vesistöön kuuluva järvi Karjalan tasavallan Prääsän piirin Nuosjärven kunnassa Venäjällä. Sen pinta-ala on 8,9 neliökilometriä, valuma-alueen laajuus 173,0 neliökilometriä, keskisyvyys 5,7 metriä ja suurin syvyys 12,6 metriä. Nuosjärveen virtaa Petaoja. Se laskee Mikkilänjärveen Mattšelitsan (Mikkilänjoen) kautta. Järven kalalajeja ovat siika, muikku, hauki, särki, salakka, lahna, säyne, sulkava, rantanuoliainen, made, kuha, ahven, kiiski ja kivisimppu. Nuosjärven kylä ottaa järvestä käyttövetensä. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Folkline

Oy Folkline Ab oli vuosina 1981–1985 toiminut suomalainen laivanvarustamo, joka harjoitti autolauttaliikennettä Pohjanlahden yli Kaskisista Ruotsin Gävleen kesäkausina 1982, 1983 ja 1984. Aluksena oli Postipankin PSP- rahoituksen omistama ja siltä leasing-vuokrattu M/S Folkliner. Se oli Lindholmens Varvin Göteborgissa rakentama, vuonna 1966 käyttöön otettu 400 hyttipaikan ja sadan autopaikan peräporttialus, alkuperäiseltä nimeltään M/S Saga, sitten Stena Atlantica. Vuosina 1973–1976 se oli ollut Finnlinesin M/S Finnpartner ja 1976–1982 Olau Linen M/S Olau Finn. Toiminta alkoi lupaavasti: ensimmäisenä kesänä 1982 jokaisella vuorolla oli keskimäärin 520 matkustajaa ja 120 autoa. Syksyllä 1982 Oy Folkline Ab järjesti yleisölle osakeannin korottaakseen osakepääomaansa, aluksi suunnattuna antina jossa jo yhtiötä omistaneet saivat yhtä osakettaan vastaan merkitä kaksi lisää. Seuraavana kesänä 1983 kuljetettujen matkustajien sekä henkilö- ja linja-autojen määrät kaksinkertaistuivat ja rekkaliikenne viisinkertaistui 32 000 tonnin rahtimäärään. Tästä huolimatta vuoden 1983 tilinpäätös näytti 1,7 miljoonaa markkaa tappiota ja yhteistappio kolmelta ensimmäiseltä toimintavuodelta oli 5,5 miljoonaa. Yhtiön 6,5 miljoonan markan osakepääomasta oli käytetty yli kaksi kolmasosaa, mikä tilintarkastajien mukaan olisi edellyttänyt jo keväällä 1984 selvitystilaan asettamista. Velkaa yhtiöllä oli tuolloin 9,4 miljoonaa markkaa. Suurimmiksi ongelmiksi nähtiin laivan liian pienet taxfree- myymälätilat ja kalliit operointikulut. Toimivampaa laivaa etsittiin eri maista tuloksetta, ja jo vuonna 1982 Folklineria yritettiin myydä pois tai edes vuokrata talvikaudeksi Kreikkaan. Oy Folkline Ab haettiin konkurssiin elokuussa 1984, ja konkurssi julistettiin Närpiön käräjillä marraskuussa 1984. Pesäluettelon mukaan yhtiöllä oli tuolloin velkaa 14,7 miljoonaa, mutta varoja vain 1,5 miljoonaa. Suurimpia velkojia olivat vakuutusyhtiö Sampo (3,7 mmk), Merimies-Unioni (1 mmk), Merimieseläkekassa (0,8 mmk), Vaasan lääninverovirasto ja Kaskisten kaupunki. Lisäksi PSP-rahoitus vaati konkurssipesältä 32 miljoonaa markkaa seitsemäksi vuodeksi tehdyn leasingsopimuksen saamatta jääneistä vuokrista, ja sisaryhtiön Folkline Svenskan edustaja vaati 3,5 miljoonaa markkaa Ruotsin valtionpankilta saadun lainan maksamiseksi. Folklinen omistajat perustivat pian KG-Line-varustamon, joka operoi Kaskisten ja Gävlen välistä reittiä kesäkausina 1986–1989 itse omistamallaan M/S Scandinavialla. ==Lähteet== == Aiheesta muualla == * Oy Folkline Ab: yhtiöhistoriaa Pörssitiedossa Luokka:Kaskisten liikenne Luokka:Entiset suomalaiset varustamot
Olga Skabejeva

Olga Vladimirovna Skabejeva (, s. 11. joulukuuta 1984) on venäläinen televisiojuontaja ja -propagandisti.https://www.insider.com/olga-skabeyeva- russian-propagandist-putin-ukraine-war-rhetoric-shift-2022-4 Hänet tunnetaan etenkin valtion Rossija 1 -televisiokanavan 60 minuuttia -ohjelman juontajana ja Venäjän hallinnon tukijana. ==Elämäkerta== Olga Skabejeva syntyi Volžskissa Neuvostoliitossa 11. joulukuuta 1984. Skabejeva on yksi Rossija 1 -televisiokanavan tunnetuimpia kasvoja. Skabejevan on kuvailtu olevan tunnettu dramaattisista tai vääristellyistä lausunnoista ja teoista. Häntä on arvostettu Venäjän valtiontelevision seuraajien keskuudessa. Skabejeva ei kuitenkaan ole ollut pidetty etenkään muista lähteistä uutisia seuraavan nuoremman sukupolven parissa. Julkisuudessa hän tuli ensimmäisen kerran tunnetuksi vuosina 2012 ja 2013 tukiessaan Venäjän hallintoa venäläisen Pussy Riot-yhtyeen, sekä hallinnon vastaisiin mielenimauksiin yleensä liittyneiden oikeudenkäyntien uutisoinnin yhteydessä. Vuosina 2015–2016 Skabejevalla oli oma ajankohtaisaiheisiin keskittynyt ohjelmansa Vesti.doc Rossija 1 -televisiokanavalla. Sen jälkeen hän on ollut toimittaja saman kanavan 60 minuuttia -ohjelmassa yhdessä vuonna 2013 naimansa miehensä Jevgeni Popovin kanssa. Skabejeva ja Popov itse kuvailivat ohjelmaa vakavaksi keskusteluksi ajankohtaisista uutisista. Esimerkiksi Euroopan neuvosto on syyttänyt Skabejevaa Ukrainan vastaisen propagandan levittämisestä ohjelman kautta. == Lähteet == Luokka:Venäläiset toimittajat Luokka:Venäläiset televisiojuontajat Luokka:Vuonna 1984 syntyneet Luokka:Elävät henkilöt
Linagliptiini

Linagliptiini (C25H28N8O2) on ksantiinijohdannaisiin kuuluva orgaaninen yhdiste. Yhdistettä käytetään lääketieteessä aikuistyypin diabeteksen hoitoon. ==Ominaisuudet ja käyttö== Linagliptiinin vaikutukset perustuvat siihen, että se estää dipeptidyylipeptidaasi-4-entsyymin toimintaa. Tämän seurauksena entsyymi ei kykene enää inaktivoimaan inkretiinihormoneja ja insuliinin eritys munuaisten β-soluista lisääntyy. Insuliinin eritys laskee verensokeritasoa. Linagliptiinillä saattaa olla hapettumista estäviä ja tulehdusta hillitseviä ominaisuuksia. Yhdiste annostellaan tablettina. Lääkeainetta käytetään aikuistyypin diabeteksen hoitoon ja sitä voidaan käyttää yhdessä insuliinin, metformiinin, pioglitatsonin ja empagliflotsiinin kanssa.Kurt Ritter: Antidiabetic Drugs (A10), Ullmann's Encyclopedia of Industrial Chemistry, John Wiley & Sons, New York, 2018. ==Haittavaikutukset== Linagliptiini voi aiheuttaa huonovointisuutta, nuhankaltaisia oireita ja muiden diabeteslääkkeiden kanssa verensokeritason laskemista liian alhaiseksi eli hypoglykemiaa. ==Valmistus== Linagliptiinin synteesissä 8-bromi-3-metyyliksantiini reagoi 1-bromi-2-butyynin kanssa substituutiolla ja muodostunut yhdiste reagoi 2-(kloorimetyyli)-4-metyylikinatsoliinin kanssa. 2-(kloorimetyyli)-4-metyylikinatsoliinia valmistetaan o-aminoasetofenonin ja klooriasetonitriilin kondensaatiolla. Seuraava vaihe on reaktio suojatun 3-aminopiperidiinin kanssa ja suojauksen poisto. : ==Lähteet== Luokka:Diabeteslääkkeet
Mikkilänjärvi

Mikkilänjärvi () on Suojoen vesistöön kuuluva järvi Karjalan tasavallan Prääsän piirin Nuosjärven kunnassa Venäjällä. Sen pinta-ala on 6,6 neliökilometriä, valuma-alueen laajuus 224 neliökilometriä, keskisyvyys 1,6 metriä ja suurin syvyys 2,4 metriä. Mikkilänjärven kautta virtaa Sotjärveen laskeva Mikkilänjoki. Järven kalalajeja ovat siika, muikku, hauki, särki, salakka, lahna, säyne, sulkava, mutu, rantanuoliainen, made, kuha, ahven, kiiski ja kivisimppu. Järven itärannalla sijaitsee Mikkilän kylä. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Pirkanmaan Tanssin Keskus

Pirkanmaan Tanssin Keskus on tanssin vapaan kentän alueellinen taide- ja työyhteisö. Se on yksi kuudesta tanssin aluekeskustoimijasta Suomessa. Pirkanmaan Tanssin Keskuksen keskeiset tavoitteet ovat sen perustamisesta (2004) lähtien olleet toimialan kehittäminen, tanssin saatavuuden ja saavutettavuuden alueellinen ja sosiaalinen edistäminen sekä tanssitaiteilijoiden työllisyyden ja työskentelyedellytysten parantaminen. Pirkanmaan Tanssin Keskus toimii Tampereella, Pirkanmaalla sekä valtakunnallisesti Tampereen kaupungin ja Taiteen edistämiskeskuksen tukemana. Pirkanmaan Tanssin Keskus mahdollistaa monimuotoisen taidetyön palkkaamalla tanssitaiteilijoita vuosittain erilaisiin työtehtäviin. Toiminnan ytimessä on Pirkanmaan Tanssin Keskuksen kehittämä aluekeskuspalkkakonsepti, jossa toteutuu taiteilijalähtöinen työskentely sekä kestävän taidetyön tukeminen. Pirkanmaan Tanssin Keskus ylläpitää esitys- ja harjoitustila Liikelaituria. Liikelaituri, 2014 käyttöön otettu galleriamainen tila on pirkanmaalaisen tanssin vapaan kentän sydän. Se sijaitsee keskeisellä paikalla Tampere-talon ja Tampereen yliopiston välittömässä läheisyydessä. Muunneltava 217 m² tila vahvistaa alueellisesti ja valtakunnallisesti tanssi- ja esitystaiteen vapaan kentän toimintaedellytyksiä ja mahdollistaa monipuolisen esitys- ja kiertuetoiminnan. Vuonna 2017 Liikelaiturille myönnettiin Tanssitaiteen valtionpalkinto. Pirkanmaan Tanssin Keskus toimi aiemmin nimellä Sisä-Suomen tanssin aluekeskus yhdessä Keski-Suomen Tanssin Keskuksen kanssa. == Lähteet == * https://www.pirkanmaantanssinkeskus.fi/meista/ * https://www.tanssinaluekeskusverkosto.fi/ * https://www.danceinfo.fi/infobank- category/aluekeskukset/ Luokka:Tanssi Suomessa Luokka:Tampereen kulttuuri
Kivatsunjärvi

Kivatsunjärvi () on Suojoen vesistöön kuuluva järvi Karjalan tasavallan Suojärven piirin Veskelyksen ja Naistenjärven kunnissa Venäjällä. Sen pinta- ala on 3,0 neliökilometriä, valuma-alueen laajuus 76,6 neliökilometriä, keskisyvyys 1,7 metriä ja suurin syvyys 6,0 metriä. Kivatsunjärveen virtaa kolme puroa. Se laskee Kivatsunjoen kautta Säämäjärveen. Järven ainoa kalalaji on ahven. ==Lähteet== Luokka:Karjalan tasavallan järvet Luokka:Suojoen vesistö Luokka:Suojärven piiri
Eemeli Lassila

Eemeli Lassila (s. 30. maaliskuuta 2005 Vimpeli) https://www.pesis.fi/wp- content/uploads/2021/01/Lassila-Eemeli.xlsx on suomalainen pesäpalloilija. Lassila edustaa Superpesiksessä pelaavaa kasvattajaseuraansa Vimpelin Vetoa. Hän pelaa ulkokentällä lukkarina. https://yle.fi/urheilu/3-12456837 Lassila on pelannut kolme Superpesiksen runkosarjan ottelua. Näissä hän on lyönyt yhden tavallisen tavallisen juoksun ja kerännyt kolme kärkilyöntipistettä. http://www.pesiksenmaailma.fi/index.php/pelaajakortit?pelaajaid=10385&view;=pelaajakortti Tilastot päivitetty 13. syyskuuta 2022. Myös Lassilan veli Aleksi pelaa Superpesistä Vimpelin Vedon joukkueessa.Lassilan toinen veli Taneli pelaa Ykköspesistä Jyväskylän Kirin joukkueessa. == Lähteet == Luokka:Suomalaiset pesäpalloilijat Luokka:Vuonna 2005 syntyneet Luokka:Elävät henkilöt
Onkamusjärvi

Onkamusjärvi () on Suojoen vesistöön kuuluva järvi Karjalan tasavallan Suojärven piirin Veskelyksen kunnassa Venäjällä. Sen pinta-ala on 1,7 neliökilometriä, valuma-alueen laajuus 5,1 neliökilometriä, keskisyvyys 1,4 metriä ja suurin syvyys 2,4 metriä. Onkamusjärveen virtaa yksi puro. Se laskee kapeikon kautta Peldojärveen. Järven kalalajeja ovat hauki, särki, salakka, made, ahven ja kiiski. Järven länsirannalla on sijainnut Onkamuksen kylä. Nykyään lähistöllä ei ole asutusta. ==Lähteet== Luokka:Karjalan tasavallan järvet Luokka:Suojoen vesistö Luokka:Suojärven piiri
The Creeps

The Creeps on suomalainen kauhukomediaelokuva, jonka on ohjannut ja käsikirjoittanut Marko Mäkilaakso. Sen pääosia esittävät muun muassa Chris Cavalier, Christopher Lambert ja Iiro Panula. Elokuva kuvattiin maalis- huhtikuussa 2021. Sitä kuvattiin muun muassa Vuokatin Kajawoodissa sekä Jyväskylässä. Elokuva kertoo kahdesta yhdysvaltalaisnuoresta, jotka lähtevät juhlimaan Vuokatin laskettelukeskuksessa järjestettävään Monsterfest- tapahtumaan. Juhlat menevät kuitenkin pieleen, kun pienet ja tappavat ”Creepsit” valtaavat paikan. Elokuvan oli määrä saada ensi-iltansa joulukuussa 2021, mutta koronaviruspandemian vuoksi ensi-iltaa jouduttiin siirtämään. == Näyttelijät == == Lähteet == == Aiheesta muualla == * Virallinen sivusto * Luokka:Tulevat elokuvat Luokka:Suomalaiset kauhukomediat Luokka:Suomalaiset toimintaelokuvat
Palvatjärvi

Palvatjärvi () on Suojoen vesistöön kuuluva järvi Karjalan tasavallan Suojärven piirin Veskelyksen kunnassa Venäjällä. Sen pinta-ala on 1,6 neliökilometriä, valuma-alueen laajuus 112 neliökilometriä, keskisyvyys 1,0 metriä ja suurin syvyys 1,8 metriä. Palvatjärveen virtaa Yläjoki. Se laskee Kuhajoen (ven. Sudak) kautta Säämäjärveen. Järven kalalajeja ovat hauki, särki, lahna ja ahven. ==Lähteet== Luokka:Karjalan tasavallan järvet Luokka:Suojoen vesistö Luokka:Suojärven piiri
Tiia Koivisto

Tiia Koivisto (s. 6. helmikuuta 1994) on suomalainen golfammattilainen. Hän voitti Euroopan-kiertueen osakilpailun Ranskassa toukokuussa 2022 ja oli neljäs tähän pystynyt suomalaisnainen. Hän edustaa kotimaassaan mäntsäläläistä Hirvihaaran Golfia. Koivisto sijoittui maalis-huhtikuussa 2022 Kapkaupungissa Eteä-Afrikan avoimissa seitsemänneksi. Hän johti ensimmäisen kerran Euroopan- kiertueen osakilpailua toukokuun 2022 alussa Madridissa mutta putosi lopulta kymmenenneksi. Myöhemmin toukokuussa hän otti ensimmäisen Euroopan-kiertueen voittonsa Jabra Ladies Openissa Ranskassa kukistettuaan uusinnassa australialaisen Whitney Hillierin. Koivisto sairastaa ykköstyypin diabetesta. == Lähteet == Luokka:Suomalaiset golfaajat Luokka:Vuonna 1994 syntyneet Luokka:Elävät henkilöt
Oisilly

Oisilly on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Vingeannejoen varrella, noin 30 kilometriä Dijonin kaupungista koilliseen. pienoiskuva|vasen|Viaduc d'Oisilly Kunnan keskustassa oleva romaaninen Saint-Légerin kirkko on peräisin 1100-luvulta. Kolmikymmenvuotisessa sodassa vuonna 1636 kenraali Gallasin sotajoukot ryöstivät ja polttivat kunnan linnat ja kirkon. Kunnan alueen kautta kulkee kanava Canal entre Champagne et Bourgogne. Kanavan ja joen ylittävä rautatiesilta Viaduc d'Oisilly on saanut nimensä kunnan mukaan. Silta ulottuu myös naapurikunta Blagny-sur-Vingeannen puolelle. ==Lähteet== ==Aiheesta muualla== Luokka:Côte-d’Orin kunnat
Lost Heroes

Lost Heroes on Iiro Rantalan ensimmäinen sooloalbumi, joka julkaistiin 25. helmikuuta 2011. == Kappaleet == # # # # # # # # # # == Arvostelut == * All About Jazz: Iiro Rantala: Lost Heroes Viitattu 26.5.2022. * Desibeli.net: * The Guardian: Iiro Rantala: Lost Heroes – Review Viitattu 26.5.2022. * The Jazz Mann: Iiro Rantala: Lost Heroes Viitattu 26.5.2022. ==Lähteet== Luokka:Iiro Rantalan albumit Luokka:Vuoden 2011 esikoisalbumit
Elmitjärvi

Elmitjärvi () on Suojoen vesistöön kuuluva järvi Karjalan tasavallan Prääsän piirin Jessoilan kunnassa Venäjällä. Sen pinta-ala on 1,2 neliökilometriä, valuma-alueen laajuus 13,6 neliökilometriä, keskisyvyys 2,4 metriä ja suurin syvyys 4,7 metriä. Elmitjärveen virtaa kaksi puroa. Se laskee Elmitšapuron kautta Kuutamajärveen. Järven kalalajeja ovat hauki, särki, säyne, lahna, made, ahven ja kiiski. Järven pohjoisrannalla on sijainnut Elmitjärven kylä. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Urcy

Urcy on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 33 kilometriä Beaunen kaupungista pohjoiseen. Kunnan tunnetuin nähtävyys on 1700-luvulla rakennettu linna Château de Montculot. Runoilija Alphonse de Lamartine peri linnan setänsä kuoltua vuonna 1826. Hän kunnosti linnan tehdäkseen siitä itselleen asuinpaikan. Kunnostustyöt maksoivat paljon, ja sitä oli tekemässä suurimmillaan jopa sata työntekijää. Lisäksi hän paransi teitä ja rakennutti kunnalle tyttökoulun. Lamartine osti toisen linnan, Château de Millyn Saône-et-Loiressa, eikä enää kyennyt jatkamaan linnan kunnostustöitä. Lopulta hän myi Château de Montculotin vuonna 1831. Nykyään linna on hylätty ja suurelta osin raunioina. Kunnan keskustassa oleva Saint-Médardin kirkko on rakennettu 1800-luvulla samalla paikalla olleen 1200-luvun kirkon tilalle. Kunnan pesutalo on myös 1800-luvulta. == Urheilu == Urcy on ollut päänäyttämönä Courses de Côte Urcy -autokilpailussa. Tiedosto:Chateau de monculot.jpg|Château de Montculot Tiedosto:Urcy (21) Église Saint-Médard.jpg|Saint-Médardin kirkko Tiedosto:Urcy le lavoir.JPG|Pesutalo ==Lähteet== ==Aiheesta muualla== Luokka:Côte-d’Orin kunnat
Kuutamajärvi (Jessoila)

Kuutamajärvi () on Suojoen vesistöön kuuluva järvi Karjalan tasavallan Prääsän piirin Jessoilan kunnassa Venäjällä. Sen pinta-ala on 2,1 neliökilometriä, valuma-alueen laajuus 105 neliökilometriä, keskisyvyys 2,9 metriä ja suurin syvyys 6,0 metriä. Kuutamajärveen virtaa kaksi puroa. Se laskee Kuutamajoen kautta Säämäjärveen. Järven kalalajeja ovat hauki, särki, lahna, made, ahven ja kiiski. Järven eteläpuolella sijaitsee Kudaman taajama. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
My History of Jazz

My History of Jazz on Iiro Rantalan toinen sooloalbumi, joka julkaistiin 26. lokakuuta 2012. == Kappaleet == # # # # # # # # # # # # # # # # # == Kokoonpano == * Iiro Rantala - piano * Lars Danielsson - basso & sello * Morten Lund - rummut * Adam Baldych – viulut == Arvostelut == * Desibeli.net: Iiro Rantala: My History Of Jazz Viitattu 26.5.2022. * Soundi: IIRO RANTALA: My History In Jazz Viitattu 26.5.2022. ==Lähteet== Luokka:Iiro Rantalan albumit Luokka:Vuoden 2012 albumit
Killiecrankien taistelu

Killiecrankien taistelu oli vuonna 1689 jakobiittien ja Vilhelm III Oranialaisen kannattajien välillä Skotlannissa käyty taistelu, joka liittyy vuoden 1688 vallankumoukseen. Taistelu käytiin Grampianvuoristossa Perthin kreivikunnassa Tayn sivujoen Tummelin luona Killiecrankien solassa. Jakobiitit voittivat 27. heinäkuuta 1689 Claverhousen John Grahamin johdolla Vilhelm III:n joukot, joita johti Hugh Mackay."Killiecrankie" Nordisk familjebok / Uggleupplagan. osa 14. Kikarsikte–Kroman, palsta 8. Stockholm 1911 1911 Encyclopædia Britannica/Killiecrankie ==Lähteet== Luokka:Skotlannin historia
My Working Class Hero

My Working Class Hero on Iiro Rantalan kolmas sooloalbumi, joka julkaistiin 28. elokuuta 2015. == Kappaleet == # # # # # # # # # # # # == Arvostelut == * Keskisuomalainen: Iiro Rantala: My Working Class Hero Viitattu 26.5.2022. * Soundi: IIRO RANTALA: My Working Class Hero Viitattu 26.5.2022. ==Lähteet== Luokka:Iiro Rantalan albumit Luokka:Vuoden 2015 albumit
Loukasmäen Taistelu

Loukasmäen Taistelu on Eerik Kantokosken ohjaama suomalainen independent- tuotantona tehty draama- ja toimintaelokuva vuodelta 2019. Elokuvassa Juho palaa kotikyläänsä pitkän poissaolon jälkeen ja saa kuulla, että hänen veljensä on tapettu. Juho lähtee etsimään tappajaa tarkoituksenaan kostaa veljensä surma. Elokuva voitti Scandinavian International Film Festivalin Best Domestic Feature -palkinnon 2020. == Lähteet == Luokka:Vuoden 2019 suomalaiset elokuvat Luokka:Suomalaiset draamaelokuvat Luokka:Suomalaiset toimintaelokuvat Luokka:Suomalaiset independent-elokuvat
Valerijan Pidmohylnyi

Valerijan Pidmohylnyi, , (2. helmikuuta 1901 Tšapli, Jekaterynoslav, Kiovan kuvernementti, Venäjän keisarikunta – 3. marraskuuta 1937 Sandarmoh, Karjalan ASNT, Neuvostoliitto) oli ukrainalainen kirjailija ja kääntäjä. Pidmohylnyi valmistui Jekaterynoslavin lukiosta 1918 ja opiskeli Kiovan yliopistossa. Hän aloitti 1921 työskentelyn kustannusyhtiöissä ja kuului Žyttia i revoljutsijan toimituskuntaan. Hän julkaisi ensimmäiset novellinsa ”Vanja” ja ”Haidamaky” 1919 Sitšissä, joka ilmestyi Jekaterynoslavissa, ja kirjoitti myös kirjalliseen Vyr revoljutsi -kalenteriin (1921). Hän oli kirjailijajärjestö Lankan (myöhemmin MARS) jäsen. Pidmohylnyi käsitteli nuoruudentöissään vallankumousta edeltänyttä ja sen jälkeistä aikaa, kuten Ukrainan nälänhätää 1921–1923. Hänen merkittävin teoksensa on romaani Misto (1928. ”Kaupunki”), jonka yhtenä teemana on kaupungin ja maaseudun suhde uuden talouspolitiikan taustaa vasten. Viimeinen teos on Nevelytška drama (”Pieni näytelmä”), joka on romaani ”sosialistisen jälleenrakentamisen” ajan ihmisistä. Se ilmestyi 1930 sarjana Žyttia i revoljutsijassa, mutta se julkaistiin itsenäisenä teoksena Pariisissa 1956. Pidmohylnyi oli myös kääntäjä. Hän käänsi useita ranskalaisia kirjailijoita, joilla oli suuri merkitys 1920-luvun ukrainalaiselle kirjallisuudelle. Pidmohylnyin ensimmäiset teokset joutuivat ankaran virallisen arvostelun kohteeksi ja saivat jopa leiman ”mahnovismin romantisointia” anarkokommunisti Nestor Mahnon mukaan. Myös romaani Misto sai tuomion. Pidmohylnyi erotettiin toimittajan tehtävästään, ja hänet pidätettiin 1934. Hän oli useissa vankiloissa ja pakkotyöleireillä ennen kuin hänet ammuttiin samaan aikaan kuin paljon muitakin ukrainalaisia kirjailijoita. Hänen maineensa palautettiin suojasään aikana 1956. Hänen tuotantoaan, muun muassa Misto, julkaistiin Ukrainassa uudelleen 1989. Kertomuksia, joukossa aiemmin julkaisemattomia, julkaistiin 1991 nimellä Istorija pani Ivhy (”Rouva Ivhan tarina”). Pidmohylnyi kuului niihin ukrainalaisen intelligentsian jäseniin, jotka ensin vietiin leirille Solovetskin saarille ja sitten ammuttiin Sandarmohissa. ==Lähteet== ==Aiheesta muualla== * Maxim Tarnawsky, Valerian Pidmohyl'nyi, A Biographical Sketch University of Toronto (Archive.org) Luokka:Ukrainalaiset kirjailijat Luokka:Ukrainalaiset toimittajat Luokka:Ukrainalaiset kääntäjät Luokka:Stalinin vainoissa kuolleet Luokka:Vuonna 1901 syntyneet Luokka:Vuonna 1937 kuolleet